༢༠༠༨ལོའི་ཟླ་གཉིས་པར་འཇུ་བྲོ་དེ་བོད་རང་སྐྱོང་ལྗོངས་རིམ་པའི་དངོས་མིན་རིག་གནས་ཤུལ་བཞག་གི་རྣམ་གྲངས་ཁོངས་སུ་ཚུད་པ་དང༌།༢༠༡༡ལོར་འཇུ་བྲོ་བཀྲ་ཤིས་པའི་རྔ་ཉམས་ཞེས་པ་དེ་ཀྲུང་དབྱང་བརྙན་འཕྲིན་ལས་ཁུངས་ཀྱི་ལོ་གསར་ཚེས་བཅོ་ལྔའི་མཚན་ཚོགས་ནང་འཁྲབ་སྟོན་བྱས་པས་གནའ་ཉམས་ཀྱིས་ཕྱུག་པའི་ཞབས་བྲོ་དེ་ལྟད་མོ་བ་དུང་ཕྱུར་མང་པོའི་མིག་གི་ལོངས་སྤྱོད་དུ་འགྱུར་རོ་ཞོགས་པ་གནམ་གཤིས་ཅུང་ཟད་གྲང་ཞིང༌།རི་སྐེད་དུ་རབ་རིབ་སྨུག་པས་འཐིབས་པས་རི་ཧྲིལ་པོ་དར་དཀར་པོས་བརྒྱན་པར་འགྱུར་བ་དང༌།སྨྱུག་འཛིན་པ་བདག་གི་དམིགས་ཡུལ་འཇུ་གྲོང་ཚོ་དང་དེའི་མཐའ་འཁོར་ཡང་སྔར་བས་ལྐོག་གྱུར་དང་འཆར་ཡན་གྱིས་ཁེངས་པའི་ཡུལ་ཁམས་ཤིག་ཏུ་འགྱུར་འདུག་འཇུ་གྲོང་ཚོ་ནི་བྱང་གི་ཕྲེད་ཐིག་༢༩༠༣དང་ཤར་གྱི་གཞུང་ཐིག་༩༤༣ཡིན་པའི་ལྷོ་ཁ་ས་ཁུལ་འཕྱོངས་རྒྱས་རྫོང་ཤ་གསོས་ཤང་ཁོངས་སུ་གནས་ཤིང༌།རྫོང་དང་བར་ཐག་སྤྱི་ལེ་༤ཙམ་ཆོད་པ་དང་རྒྱ་མཚོའི་ངོས་ལས་མཐོ་ཚད་སྨི་༣༦༠༠ཙམ་ཡོད།